fr fr hu hu hu hu hu fr hu hu hu hu hu hu hu hu fr hu hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu sk hu fr hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar hbs_lat de fa fr id ja lt nb pl pt ru zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 13.
Ugrás a navigációhoz Ugrás a kereséshez
Blázsovics Ádám Natalia Guitler Györgydeák Apor Ilyés Szabolcs Miklós Tünde
A teqball a labdarúgás és az asztalitenisz elemeinek kombinálásával kialakított sportág, amelyet egy ívelt asztalon játszanak. A játékosok, a karok és a kezek kivételével, a test bármely részével hozzáérhetnek a futball-labdához. Egyesben két, párosban négy játékos játszhatja. A sport pontozási rendszer alapján működik, egyaránt játszható beltéren és kültéren, beleértve a strand körülményeket, tehát a homoktalajt is.[1]
A térfeleket elválasztó háló szilárd és ellenálló, így a labda visszapattan róla, lehetővé téve a folyamatos játékélményt. Összhangban a hivatalos teqballszabályokkal, az asztalok felépítése lehetővé teszi, hogy a szerencse vagy a véletlen semmilyen formában ne befolyásolhassa a játékot; a játékosok kizárólag tudásukra és képességeikre hagyatkozhatnak. A szabályok szerint a játékosok legfeljebb három érintést alkalmazhatnak, mielőtt visszajuttatnák a labdát az ellenfél térfelére. A teqball egy testi kontaktus nélküli sport, ami azt jelenti, hogy az ellenfél és asztal érintése sem engedélyezett, ez minimalizálja az ütközések által okozott sérülések előfordulását is. [2]
A játékot nemzetközi szinten a Nemzetközi Teqball Szövetség (FITEQ) képviseli, amelyet 2017-ben hoztak létre. A FITEQ jelenleg 120 tagszövetséget foglal magában.[3]
A teqball számos világhírű labdarúgót szólított meg, és miután felvették a 2021-es Ázsiai Strandjátékok és az Afrikai Strandjátékok programjába,[4] a sport legfőbb célja az olimpiai játékok programjára való bekerülés.[5]
3 A pálya és az asztal
A teqball kifejlesztői a magyar Borsányi Gábor, Huszár Viktor Dénes és Gattyán György.
A teqball kreatív ötletgazdája Borsányi Gábor, aki régebben sokszor focizott pingpongasztalon. A pingpongasztal vízszintes kialakítása miatt a labda sokszor nem pattant úgy, hogy a játék élvezetes legyen. Borsányi úgy gondolta, ha az asztalt meghajlítanák, az ív segíthetné a labda lábhoz való pattanását. Több év fejlesztés után Huszár Viktor segítségével fejlesztették ki az első teqballasztalt 2014-ben.[6]
A sportot hivatalosan Budapesten, 2016. október 18-án mutatta be Ronaldinho brazil futballista, a teqball egyik nagykövete.[7][8] A teqball első világbajnokságát 2017-ben Budapesten rendezték meg, egy évvel később a franciaországi Reims volt a házigazda, 2019-ben pedig ismét a magyar főváros adott helyszínt a világbajnokságnak.
A Teqball Csoport és a Fédération Internationale de Teqball (a sportágat irányító testület) 2022. január 17-én 850 ezer dollár értékű megállapodást írtak alá az ESPN-nel, a világ egyik legnagyobb tévécsatornájával. Ennek értelmében a csatorna 2022-ben 12 élő, és 6 felvételről leadott eseményt közvetít majd az ESPN2-n és az ESPNU-n.[9]
A teqball főbb szabályai:[10]
A teqball bármilyen 5-ös méretű focilabdával játszható (Nyomása 0,3 és 0,5 atmoszféra közé kell hogy essen, súlya pedig 370 és 400 gramm között van)
A teqballt egyéni és páros formában, vagyis kettő vagy négy ember tudja játszani
Egy teqballmérkőzés két nyert játszmáig tart
Egy játszma megnyeréséhez 12 pontot kell elérni, 11–11 esetén a következő pont dönt, de döntő szett esetén két pont különbséggel lehet megnyerni a szettet
A játékosoknak vagy csapatoknak két lehetősége van a sikeres adogatás végrehajtására
A játékosok vagy csapatok minden négy pont után cserélnek adogatást
Tilos ugyanazzal a testrésszel érinteni a labdát kétszer egymás után
Tilos ugyanazzal a testrésszel átadni a labdát kétszer egymás után
Minden játékos vagy csapat maximum háromszor érhet a labdába bármely testrésszel – a karok és kezek kivételével – mielőtt visszajuttatná azt az ellenfél térfelére
Páros játék során minimum egy passz kötelező a visszajuttatást megelőzően
Tilos hozzáérni az asztalhoz és az ellenfélhez a játék során
Csusza (amikor az asztal élét éri a labda) esetén meg kell ismételni a labdamenetet, abban az esetben, ha labda a földre pattan a csuszát követően
A pálya és az asztal[szerkesztés]
A hivatalos teqballpálya méretei:[11]
minimum 12 méter széles
minimum 16 méter hosszú
minimum 5 méter, maximum 15 méter magas
A szervavonalak párhuzamosan helyezkednek el 2 méterre az asztal széleitől.
A Teqasztal játékfelületének görbületét, a játékfelület legmagasabb és legalacsonyabb pontjának távolsága, valamint a Teq asztal legalacsonyabb (legtávolibb) és a háló legmagasabb pontja közötti távolság határozza meg. A Teq asztal játékfelületének a talajtól mért legmagasabb pontja 760 mm, míg a legalacsonyabb pontja 565 mm. A vízszintes távolság a Teq asztal legalacsonyabb pontja és a háló között 1490 mm.
Szélesség: 1500 mm (háló nélkül)
Szélesség: 1700 mm (hálóval)
Magasság: 900 mm (hálóval)
Magasság: 140 mm (a Teq asztal felszínétől mérve).
A Teqasztaloknak három fajtájuk van: a TEQ One, a TEQ Smart és a TEQ Lite.[11]
A hagyományos sporteszközökkel ellentétben a teqballasztal kialakítása szabadalmaztatott,[12] így csak a Teqball International vagy más, a Teqball Holding SARL engedélyével rendelkező cég gyárthatja legálisan az asztalokat. Maga a "teqball" szó védjegyoltalom alatt áll,[13] ez a védjegyjogosult számára ellenőrzést biztosít a teqballeseményeket hirdetők vagy a nevet egyéb módon, nyilvánosan használók fölött.
Red Dot Design Díj 2015, 2020[14]
ISPO Díj 2015, 2016[15]
Az Év Honlapja 2017[16]
Márkasite kategória – Az Év Honlapja 2017
Életmód és sport kategória – Különdíj
IF Design Díj 2018[17]
Magyar Formatervezési Díj 2019 [18]
↑ Bemutató. (Hozzáférés: 2020. szeptember 29.)
↑ Teqball | Az Asztal (angol nyelven). Teqball | Az Asztal. (Hozzáférés: 2020. szeptember 17.)
↑ Federations. (Hozzáférés: 2021. szeptember 29.)
↑ Teqball added to programme for 2020 Asian Beach Games in Sanya. (Hozzáférés: 2020. szeptember 24.)
↑ Interjú Zwickl Dániellel, a FITEQ sport operációs menedzserével, 2020. május 21. (Hozzáférés: 2020. szeptember 24.)
↑ III.10. Teqball | Dr. Balogh László, Kiss Gábor, Orbán Kornélia, Vári Beáta, Dr. Bóka Ferenc, Meszlényi-Lenhart Emese, Dr. Mikulán Rita: Rekreáció III.. www.jgypk.hu. (Hozzáférés: 2020. szeptember 22.)
↑ Teqball makes debut with Ronaldinho inviting Messi and Ronaldo to play
↑ Így trükközött Kőbányán Ronaldinho - videó
↑ A világ egyik legnagyobb tévécsatornájával szerződött Gattyán György cége | Forbes.hu (magyar nyelven). forbes.hu, 2022. január 18. (Hozzáférés: 2022. január 18.)
↑ Teqball (angol nyelven). Teqball. (Hozzáférés: 2020. szeptember 21.)
↑ a b The Official Rules and Regulations of Teqball. (Hozzáférés: 2020. szeptember 23.)
↑ „Multi-purpose sports apparatus” (angol nyelven).
↑ TEQBALL Trademark of TEQBALL HOLDING S.A.R.L. Serial Number: 79162171 :: Trademarkia Trademarks (angol nyelven). trademark.trademarkia.com. (Hozzáférés: 2020. szeptember 22.)
↑ Újabb Red Dot díj termék kategóriában a Co&Co csapatának (magyar nyelven). epiteszforum.hu. (Hozzáférés: 2019. március 16.)
↑ „Hamarosan olimpiai sportág lehet – de mi az a teqball? » FüHü”, FüHü, 2018. május 4. (Hozzáférés ideje: 2019. március 16.) (hu-HU nyelvű)
↑ Upsolution: Teqball weboldal fejlesztése (magyar nyelven). UpSolution. (Hozzáférés: 2019. március 16.)
↑ A Teqball SMART elnyerte az iF Design Award (magyar nyelven). A Teqball SMART elnyerte az iF Design Award | Teqball. (Hozzáférés: 2019. március 16.)
↑ https://www.sztnh.gov.hu/hu/testuletek/mft/nemzeti-dijak-osztondijak/magyar-formatervezesi-dij/mft-dij/2019 (magyar nyelven). Szellemi Tulajdon Nemzeti Hivatala. (Hozzáférés: 2020. szeptember 21.)
A sportot bemutató honlap
A Nemzetközi Teqballszövetséget (FITEQ) bemutató honlap
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Teqball&oldid=25259839”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 12., 14:22
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.